دستونک…
لیپگے کَپتگ مئے چم ءَ کور بوت
چہ من ءَ چہ ھیش ءُ نیشے دور بوت
دست نہ اوشتیں وھد کے ءَ بیھار دات
بے گومیں دردے پدءَ بانور بوت
ھون بوھیں اے گباراں سر کتگ
پیر ءُ ورنا زندگ ءَ درگور بوت
تالھ ءُ بھت ءَ مئے بوچے کپت ماں
کمبرے سالونکیں چہ ما دور بوت
مئے مرادانی، کوھیں زیارتءَ
تئی کَدم پما گشے آشور بوت
تاھتّانی سجدگ ءَ امرے شہ گوست
ستک ءِ ھدان کانچے ءَ چو بُور بوت
بے نواھیں کاگداں بستگ کدوم
پکر ءِ بندگاہ بنزہ ءَ چہ ڈور بوت
سنٹ بستگ کوکراں اھد ءِ گپور
مالدار گوں میھڑاں تامور بوت
گپوردرملکی